Naruto - Wikipedia

# Naruto

### Mula sa Tagalog Wikipedia, ang malayang ensiklopedya.

Ang Naruto (Hapon: ナルト) ay isang manga ni Masashi Kishimoto at ang adaptasyon nitong anime-teleserye na tungkol sa isang madaldal at makulit na binatilyong ninja na nagngangalang Uzumaki Naruto na paulit-ulit na naghahanap ng pagtanggap at pagkilala.

Una itong nailathala ng Shueisha sa Japan sa ika-43 isyu nito noong 1999 ng Shonen Jump magasin. Sa ngayon mayroon nang 30 bolyum ng manga na nailathala na sa bansa.

## [baguhin] Buod

Babalang pang-spoiler: Sumusunod ang detalye ng balangkas at/o katapusan.

Labindalawang taon bago maganap ang mga pangyayari sa kapanahunan ng serye , ang Kyuubi no Yōko(Demonyong Lobo na nagtataglay ng Siyam na Buntot) ay umatake sa bayan ng Konohagakure(Bayan ng Lingid na Dahon). Sa lakas ng halimaw na Kyuubi,isang hampas lamang ng buntot nito'y kayang yumari ng "tsunami" at gumiba ng bundok. . Bagaman mayaman sa mahuhusay na ninja ang bayan ng Konoha(gakure), malaking kaguluhan at kapahamakan pa rin ang naidulot ni Kyuubi dito. Ngunit sa tulong ng Ikaapat na Hokage,gamit ang kanyang natatanging ninjutsu,ikinulong nya ang halimaw na lobo sa katawan ng isang sanggol na nagngangalang - Uzumaki Naruto. Namatay ang Ikaapat(na Hokage) at nailigtas ang bayan ng Konoha sa mga kuko ni Kyuubi. Ngunit naging kapalit nito ang buhay ng isang magiting at makapangyarihang Hokage.

Ang Ikaapat na Hokage ay nakilala bilang isang bayani dahil sa kanyang pagkulong sa Demonyong Lobo, at gusto rin niyang makilala si Naruto bilang bayani dahil sa pagiging kulungan niya sa Demonyong Lobo. Pero ang kinalakihang bayan ni Naruto ay may hinanakit sa kanya dahil sa delubyong naranasan ng mga tao sa harap ng mismong demonyo na nabubuhay sa loob ng katawan ni Naruto.

Pinagbawalan ang ibang nakatira sa bayan na pagusapan at i-kwento ang pangyayari sa sinuman, kahit sa kanilang mga anak. Pero hindi ito pumigil sa kanila na ituring si Naruto na taong desterado. Kahit hindi alam ng kanilang mga anak kung bakit itinatrato si Naruto sa ganoong paraan, sa halimbawa nila natutunang dustain siya, lumaki si Naruto bilang isang ampon sa isang nakalulungkot na lugar na wala man lamang kaibigan o pagkikilala. Hindi niya naibalik ang kanyang mga magulang o ipuwersa ang maga tao na kaibiganin siya, kaya nakakuha siya ng atensyon sa mga inutil na gawain - pambibiro at kapilyuhan. Pero yan ay magbabago. Haharapin niya ang eksameng pagtatapos sa Akademyang Pang-ninja - ang daan sa mga pangyayari't tao na magbabago at huhubog sa mundo at ang pagiging ninja habangbuhay.

## [baguhin] Pagpapalabas sa Bansang Hapon

Ang seryeng pantelebisyon na Naruto ay unang ipinalabas sa Japan noong Oktubre 3, 2002 sa TV Tokyo sa tulong ng Studio Pierrot. Ito ay nasa wikang Hapon. Mayroon nang higit sa 225 na kabanata ang naipalabas (220 para sa unang serye at 5 para sa ikalawang serye, ang Naruto: Shippuuden) na roon.

## [baguhin] Pagpapalabas sa Pilipinas

Sumunod naman ang Pilipinas sa pagpapalabas ng Naruto sa pamamagitan ng ABS-CBN. Ito naman ay nakasalin sa wikang Tagalog. 157 mula sa higit sa 170 na kabanata ang naipalabas dito. Ang programa ay unang lumabas sa ABS-CBN noong March 1, 2004 pero panandaliang pinalitan ng Tokyo Underground noong June 21, 2004 dahil sa ilang problema. Sinimulan uli ang palabas noong March 7, 2005 at tuloy-tuloy na ipinapalabas hanggang ngayon.

Ang programa ay binigyan ng rating na PG (Parental Guidance o nangagailangan ng gabay ng magulang), isang karaniwang rating para sa mga anime na ipinapalabas sa Pilipinas, pero ito ay nagbibigay ng babala bago magsimula ang palabas na ang programa'y naglalaman ng ilang tema na hindi angkop para sa mga bata. Ito ay nakaskedyul na magpalabas mula Lunes hanggang Biyernes, 5:30 - 6:00 ng hapon (lokal na oras sa Maynila, GMT +8).

Natapos muli ang pag-eere ng Naruto sa ABS-CBN noong ika-21 ng Abril, 2006, sa kalagitnaan ng paghuli ni Naruto at grupo ni Gai (Rock Lee, Neji, Tenten) kay Raiga. Pinalitan ito ng Yakitate!! Japan, isang anime tungkol sa tinapay.

Ito ay pinapalabas na rin sa katangi-tanging Tagalog anime channel, ang Hero TV sa mga piling oras. Hindi sila sabay na nagpalabas ng parehong kabanata sa ABS-CBN. Sa ngayon ay 208 kabanata na ang naipalabas ng Hero TV sa kasalukuyan.

### [baguhin] Tagalog Cast

Ang impormasyong ito ay galing sa Anime News Network.

Direktor ng Pag-du-dub: Roni Abario

Si... | Bilang...
--- | ---
Blair Arellano | Uzumaki Naruto, Maito Gai
Katherine Masilungan | Sakura Haruno, Hinata Hyuuga, Anko Mitarashi
Alejandro Lim | Sasuke Uchiha, Iruka Umino
Bernardo Malejana | Rock Lee
Ana Fe Marasigan | Tenten
Grace Raymundo | Tsunade, Temari
Ron Matias | Gaara
Yeyet Masangcay | Kakashi Hatake, Shikamaru Nara
Erwin Jason Mendoza | Neji Hyuuga
Jose Amado Santiago | Chouji Akamichi, Orochimaru
Mark Gutierrez | Kiba Inuzuka, Sarutobi/Ikatlong Hokage
Marvi Medina | Inari, Ino Yamanaka, Kurenai Yuuhi
Marvin Aquino | Itachi Uchiha, Zaku
Rhoel Thaddeus Mangulabnan | Zabuza
Roni Abario | Haku, Itachi Uchiha (4th Season), Yashamaru, Neji Hyuuga (5th Season)
Ruel Juanta | Shino Aburame
Tony Malejana | Konohamaru

### [baguhin] Japan Cast

- Junko Takeuchi bilang Uzumaki Naruto
- Noriaki Sugiyamabilang Uchiha Sasuke
- Chie Nakamura bilang Haruno Sakura
- Akira Ishida bilang Gaara
- Souichiro Hoshi bilang Yashamaru
- Romi Paku bilang Temari
- Ikuo Ohtani bilang Konohamaru

## [baguhin] Pag-ere sa Amerika at Canada

Sumunod rin ang Amerika sa pagpapalabas nito sa pamamagitan ng Toonami na timeslot ng Cartoon Network simula noong Setyembre 10, 2005. Pagkatapos ng anim na araw, ipinalabas din ito sa bansang Canada sa pamamagitan ng Bionix na timeslot ng YTV. Ang parehong broadcast ay nakasalin sa wikang Ingles. Pareho rin silang naka-rating na PG, gaya nang sa Pilipinas.

## [baguhin] Panlabas na link

PAALALA: Ang mga external na link na ito ay nasa wikang Ingles. Sa ngayo'y wala pang external na link ng Naruto na nasa wikang Tagalog.

- Naruto Download Center
- Naruto-kun
- Naruto Central
- Naruto HQ
- Naruto Heaven
- NarutoFan
  - Naruto Forums
- Template:It Naruto Kage

Retrieved from "http://tl.wikipedia.org../../../n/a/r/Naruto.html"

Category: Anime

##### Views

- Artikulo
- Usapan
- Huling bersyon

##### Hanapin

##### Sa ibang wika

- Alemannisch
- العربية
- Català
- Česky
- Dansk
- Deutsch
- ދިވެހިބަސް
- Ελληνικά
- English
- Esperanto
- Español
- Eesti
- Euskara
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- 한국어
- Lietuvių
- Bahasa Melayu
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Svenska
- ไทย
- Türkçe
- Tiếng Việt
- 中文
- 粵語